齊安行
作者：張耒
朝代：宋

paragraphs: 黄州楚國分三戶，葛蔓爲城當樓櫓。
江邊市井數十家，城中平田無一步。
土岡瘦竹青復黄，引水種稻官街旁。
客檣朝集暮四散，夷言啁哳來湖湘。
使君麗譙塗堊赭，門狹不能行兩馬。
滿城蛙噪亂更聲，谷風穀穀黄鴉鳴。
最愁三伏熱如甑，北客十人八九病。
百年生死向中州，千金莫作齊安遊。